Grad Vukovar**,** Vukovar, Dr. Franje Tuđmana 1, OIB: 50041264710,zastupan po gradonačelniku Ivanu Penavi (u nastavku teksta: Davatelj financijskih sredstava)

i

*naziv udruge / kluba*, *ulica i broj*, *mjesto*, OIB:…….., zastupan po predsjedniku *Ime i prezime predsjednika kluba* (u nastavku teksta: Korisnik financiranja)

temeljem Odluke Gradskog vijeća Grada Vukovara (KLASA:……, URBROJ: ……. od 00. prosinca 2016.), zaključuju dana ..*datum….* godine, sljedeći:

# U G O V O R

# O SUFINANCIRANJU PROGRAMA JAVNIH POTREBA U SPORTU

# GRADA VUKOVARA ZA 2017. GODINU

Članak 1.

Ovim Ugovorom definiraju se prava i obveze potpisnika vezana za realizaciju predmetnog programa.

Stranke potpisnice ovog Ugovora suglasne su da će, temeljem Javnog poziva za sufinanciranje programa javnih potreba u sportu Grada Vukovara za 2017. godinu objavljenog 00. mjesec 2016. godine (u daljnjem tekstu: Poziv)Grad Vukovar sufinancirati prijedlog

***NAZIV PROJEKTA/PROGRAMA***

koju će Korisnik realizirati \_\_Godina i mjesto\_\_.

Sredstva sufinanciranja, u skladu s Javnim pozivom iz prethodnog stavka ovog članka, utvrđuju se u iznosu od

**IZNOS,**

a osigurana su u proračunu Grada Vukovara za 2016. godinu.

Članak 2.

Sredstva iz stavka 3. članka 1. ovog Ugovora Korisnik financiranja može koristiti isključivo za realizaciju programa iz članka 1. ovog ugovora sukladno obrascu proračuna koji je sastavni dio Ugovora.

Članak 3.

Sredstva iz stavka 3. članka 1. ovog Ugovora isplatit će se iz Proračuna Grada Vukovara za 2017. godinu na žiro račun Korisnika na najviše 12 jednakih rata u 2017. godini sukladno punjenju proračuna.

Članak 4.

Kontrola ostvarivanja ugovornih obveza izvršit će se putem Upravnog odjela za društvene djelatnosti (u nastavku teksta: Nadležni upravni odjel) Davatelja financijskih sredstava.

Članak 5.

Korisnik financiranja je dužan Nadležnom upravnom odjelu u roku od 60 dana od dana realizacije programa dostaviti završno izvješće o provedbi programa uz obrazloženje, dostaviti presliku vjerodostojnih isprava (računi, ugovori i slični ovjereni, potpisani i vjerodostojni dokumenti), dostaviti dokaze o plaćanju svih troškova (preslika izvoda iz banke za bezgotovinsko plaćanje, odnosno isplatnice i blagajnička izvješća u slučaju gotovinskog plaćanja), novinske, radijske, televizijske i druge objave te eventualno druge informacije.

Ako nadležni upravni odjel Davatelja financijskih sredstava utvrdi da Korisnik financiranja nije dostavio uredno ispunjene obrasce, odnosno ukoliko nedostaju potrebni prilozi, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti.

Članak 6.

Ako davatelj utvrdi da je korisnik nenamjenski koristio sredstva financijske potpore za izvršenje programa/projekta iz članka 1. ovog ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku ili ako davatelju ne omogući nadzor nad namjenskim korištenjem sredstava, daljnja isplata bit će obustavljena, a korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci davatelja u roku od 30 dana od dana primitka pisane obavijesti davatelja o potrebi vraćanja zaprimljenih sredstava te o izvršenoj uplati sredstava obavijestiti Davatelja financijskih sredstava.

Članak 7.

Ako davatelj utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće dvije godine.

Članak 8.

Korisnik se obvezuje na svim tiskanim, video i drugim materijalima vezanim uz program/ projekt istaknuti logotip i naziv davatelja kao institucije koja financira program/projekt koji je predmet ugovora.

Korisnik je suglasan da davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa davatelja razvoju civilnoga društva u Republici Hrvatskoj i djelovanja davatelja.

Članak 9.

Uz obveze preuzete ovim ugovorom ugovorne strane prihvaćaju uvjete navedene u čl. 37 do 54. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) i članku 76. i 76a Zakona o sportu (NN br. 71/06., 150/08., 124/10., 124/11., 86/12., 94/13. i 85/15.).

Članak 10.

Na primjenu ovog ugovora odgovarajuće se primjenjuju odredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) i Zakon o sportu (NN br. 71/06., 150/08., 124/10., 124/11., 86/12., 94/13. i 85/15.).

Članak 11.

Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti referentni broj ugovora i naziv projekta/programa te ga poslati na sljedeće adrese:

Za davatelja

< adresa, telefaks, tel., adresa elektronske pošte davatelja za korespondenciju>

Za korisnika

< adresa, telefaks, tel., adresa elektronske pošte korisnika za korespondenciju>

Članak 12.

Mogući sporovi iz ovog ugovora rješavati će se sporazumno, a ako to neće biti moguće ugovara se nadležnost mjesno nadležnog suda za Grad Vukovar.

Članak 13.

Ovaj je ugovor sačinjen u tri (3) istovjetna primjerka od kojih jedan zadržava Korisnik potpore, a ostale zadržava Grad Vukovar.

Članak 14.

Ugovorne stranke razumiju odredbe ovog Ugovora, te ga u znak prihvaćanja vlastoručno potpisuju.

KLASA:

URBROJ:

Vukovar, 01. siječnja 2016.

Za Grad Vukovar Za Udrugu (Naziv udruge)

GRADONAČELNIK PREDSJEDNIK / OVLAŠTENA OSOBA

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Penava, prof.  Ime i Prezime